《春日送尘公大师住华首台》
明代·释古荫

名山久待辟烟霞，况是吾宗第一家。麈拂锦屏开罨画，龙归黄洞散天花。

不经劫火长松直，独抱高风毒鼓挝。仙日拟寻堂构地，杖头凭指路欹斜。

作者简介：古荫，字覆人。香山（今中山）人。俗姓梁。礼天然老人受具。初领点座，寻迁副寺，勤劳一十八载。以积劳咯血终，世寿五十六。事见清徐作霖、黄蠡《海云禅藻集》卷三。